
ที่ ม.ก.พ.ท.     /2559
 




วันที่   21  มิถุนายน  พ.ศ. 2559
เรื่อง  การประกวดผลงานวิจัยเกี่ยวกับโรคกระดูกพรุน
เรียน  ประธานราชวิทยาลัย แพทย์เวชศาสตร์ฟื้นฟูแห่งประเทศไทย



เนื่องด้วยโรคกระดูกพรุนเป็นโรคที่พบได้บ่อยในเวชปฏิบัติและเป็นปัญหาใหญ่ทางสาธารณสุขในระดับประเทศ ทางมูลนิธิโรคกระดูกพรุนแห่งประเทศไทยได้ตระหนักถึงความสำคัญของงานวิจัยเกี่ยวกับโรคกระดูกพรุน จึงได้จัดให้มีการประกวดผลงานวิจัยเกี่ยวกับโรคกระดูกพรุนขึ้น ในงานประชุมวิชาการประจำปีของมูลนิธิโรคกระดูกพรุนแห่งประเทศไทย พ.ศ.2559 ซึ่งจะจัดในวันที่ 25 สิงหาคม พ.ศ.2559 เวลา 10.20 – 11.20 น ณ ห้องประชุมชั้น 12  อาคารภูมิสิริมังคลานุสรณ์ โรงพยาบาลจุฬาลงกรณ์  

ในโอกาสนี้ทางมูลนิธิโรคกระดูกพรุนแห่งประเทศไทยใคร่ขอเรียนเชิญผู้สนใจส่งบทคัดย่องานวิจัย เพื่อเข้าร่วมประกวดและนำเสนอผลงานวิจัยในงานประชุมวิชาการประจำปีในครั้งนี้ด้วย โดยมีกำหนดส่งบทคัดย่องานวิจัยภายในวันที่ 15 สิงหาคม พ.ศ.2559 ผู้ได้รับรางวัลผลงานวิจัยดีเด่นประจำปี พ.ศ.2559 จะได้รับโล่พร้อมเงินรางวัลจำนวน 20,000 บาท ระเบียบการประกวดผลงานวิจัย และแบบฟอร์มสำหรับบทคัดย่ออยู่ในเอกสารแนบ

กรุณาส่งบทคัดย่องานวิจัยทาง email:  topf2002@gmail.com หรือส่งทางไปรษณีย์มาที่

มูลนิธิโรคกระดูกพรุนแห่งประเทศไทย      

ขอแสดงความนับถือ

         (ศาสตราจารย์นายแพทย์บุญส่ง องค์พิพัฒนกุล)




        ประธานมูลนิธิโรคกระดูกพรุนแห่งประเทศไทย ฯ
ระเบียบการประกวดผลงานวิจัยดีเด่น ประจำปี พ.ศ.2559 มูลนิธิโรคกระดูกพรุนแห่งประเทศไทย
          วัตถุประสงค์ 
          1. เพื่อส่งเสริมให้มีการทำวิจัยเกี่ยวกับโรคกระดูกพรุนในประเทศไทยเพิ่มมากขึ้น 
          2. เพื่อเผยแพร่ผลงานวิจัยเกี่ยวกับโรคกระดูกพรุนในประเทศไทย  
          

การประกวดผลงาน
          จัดขึ้นในงานประชุมวิชาการประจำปีของมูลนิธิโรคกระดุกพรุนแห่งประเทศไทย พ.ศ.2559 ในวันที่ 25 สิงหาคม พ.ศ.2559 เวลา 10.20 – 11.20 น ณ ห้องประชุมชั้น 12 อาคารภูมิสิริมังคลานุสรณ์ โรงพยาบาลจุฬาลงกรณ์    
คณะกรรมการตัดสินผลงาน
คณะกรรมการบริหารมูลนิธิโรคกระดูกพรุนแห่งประเทศไทย 
การส่งบทคัดย่องานวิจัย

ส่งทาง email มาที่  topf2002@gmail.com หรือส่งทางไปรษณีย์มาที่

มูลนิธิโรคกระดูกพรุนแห่งประเทศไทย      

การนำเสนอผลงาน
          นำเสนอผลงานวิจัยเป็นภาษาไทยหรือภาษาอังกฤษ เวลาการนำเสนอผลงานวิจัย 12 นาที และเวลาซักถาม 3 นาที         

การตัดสินผลงาน จะทำทันทีหลังจากที่นำเสนอผลงานเสร็จ โดยจะให้คะแนนในหัวข้อดังนี้
          1. วัตถุประสงค์การทำวิจัย 30 คะแนน
          2. ระเบียบวิธีการวิจัย 20 คะแนน
          3. ผลการวิจัย และ ประโยชน์ในแง่การประยุกต์ใช้ทางคลินิก 30 คะแนน 
          4. การนำเสนอผลงานวิจัย 10 คะแนน
          5. โอกาสที่จะได้ตีพิมพ์ผลงานในวารสารระดับนานาชาติ 10 คะแนน
          รวม 100 คะแนน
          รางวัล
          โล่รางวัลผลงานวิจัยดีเด่น พร้อมเงินรางวัล 20,000 บาท 
แบบฟอร์มสำหรับบทคัดย่องานวิจัย

